MIHAIL EMINESCU EXEMPLU DE EVOLUTIE SPIRITUALA 


Viaţa şi opera lui Mihai Eminescu ne prilejuiesc unele reflecții 
deosebite. (n. 15 ianuarie 1850 la Botoşani sau Ipoteşti - d. 15 
iunie 1889, Bucureşti). Ca orice mare personalitate a influiențat puternic 
vremurile în care a trăit, dar şi pe cele ale urmaşilor. Cea mai bună 
dovadă în acest sens este aceea că a fost ucis pentru convingerile sale 
afirmate fără frică. A murit în plină maturitate, ucis de cei pe care-i 
încurca afirmând adevărul. Practic s-a luptat cu toată societatea în care a 
trăit, pe care a bulversat-o, a transformat-o, cu ideile sale. Chiar şi acum, 
la peste 120 de ani, are adepţi înflăcăraţi şi duşmani aprigi. 

Toată viaţa a căutat adevărul, cunoaşterea, nu l-au interesat diplomele 
ci doar înțelegerea mecanismelor vieţii, şi originea ei. Nu a căutat ranguri 
sociale şi nici plasarea printre “mărimile” cotidiene. A trăit din plin, a 
cunoscut suferința sub multe aspecte, a lăsat o operă care este la fel de 
actuală acum ca şi atunci când a scris-o. Prin urmare a ajuns să pătrundă 
în tainele vieții şi chiar ale veşniciei. 


Specialiştii cunosc opera lui Eminescu mult mai bine decât mine care sunt un amator şi la acest 
capitol. Am remarcat însă şi eu că ea, opera sa, are două laturi distincte: 

-poezia sau mai precis literatura sa, pentru că a scris şi proză, dar poezia sa este cea care l-a făcut 
nemuritor printre oameni. 

-opera sa militantă, civică, politică, cea care a determinat autoritățile să-l ucidă pentru că se opunea 
vehement planurilor lor politice. 


Observăm două direcţii care se intersectează dar care rămân diferite în esență. 

Opera militantă, cu caracter social, mai precis publicistica sa, demonstrează o angrenare strânsă în 
viața social politică a vremii în care a trăit. 

De aceea nu este întâmplător că Eminescu nu a murit de moarte naturală ci ucis de reprezentanţii 
lumii cu care lupta. A fost conştient de această luptă inegală şi-a asumat conştient riscurile fiind 
convins că lumea de după el va fi altfel. Şi într-un fel chiar este altfel. 

Dacă însă facem o paralelă între situaţia socio-politică şi chiar militară a vremurilor în care a trăit 
Eminescu şi situaţia societății româneşti actuale vom constata cu surpriză că problemele sociale, 
politice, militare şi de orice alt gen, au rămas aceleaşi, se propun aceleaşi soluţii, dar nici o rezolvare 
viabilă conform aspirațiilor celor mai luminate minţi umane, nu apare la orizont. Dimpotrivă, 
contrastele se ascut, extremele se depărtează unele de altele, lupta socială devine mai aprigă şi cu 
consecinţe mai dezastruoase, la o scară tot mai mare. Aceasta înseamnă că nu am învăţat nimic din 
lecțiile istoriei. 

Sub acest aspect, Eminescu s-a angrenat într-o luptă inegală cu autoritățile vremii, luptă care s-a 
dus în lumile create de oameni, lumi care se supun legilor divine ale karmei. 
3 Buna voință 


| Binele + râul Lumea fizică; binele şi râul coexistă 


EV | 
SE să WI Reaua voinţă 
Această latură este însă plasată pe orizontala cunoaşterii, pentru că este munca lui Sisif, face parte 
din transformările la care ne supune Roata Samsarei. Este lupta dintre bine şi rău care aparţine în 


totalitate doar acestor lumi aflate pe orizontala vieţii. Este o activitate de muritor, pentru că se sfârşeşte 
obligatoriu în moarte. 


Cea de-a doua latură a activității lui Eminescu este cea literară şi în special cea poetică. 
Preocupările sale de a îmbunătăţi viaţa socială a celor printre care trăia, l-au făcut să sufere enorm, iar 
această suferință, aceste trăiri interioare puternice, i-au permis accesul în lumile divine interne de unde 
a extras esențe, simboluri, idei nemuritoare, pe care ni le-a lăsat spre a ne călăuzi şi alina viețile 
noastre muritoare. 

Este o altă direcţie de acţiune, este o acţiune pe verticala spirituală. Poezia sa oglindeşte cu 
siguranță această direcție înălțătoare, mult mai importantă decât polemica, lupta contrariilor. 

Poezia LUCEAFĂRUL redă, într-un mod de neegalat până acum, deosebirea dintre cele două 
direcții ale acțiunilor umane: 

-orizontala vieţii muritorilor şi 

-verticala pe care urcă doar nemuritorii. Aceşti nemuritori, înțelegând limitările vieții muritorilor, 
se sacrifică adesea şi coboară în lume să-i ajute. 


-Dar cum ai vrea să mă cobor? 
Au nu-nțelegi tu oare, 

Cum că eu sunt nemuritor, 

Și tu eşti muritoare ? 


- Tu-mi cei chiar nemurirea mea 
În schimb pe-o sărutare, 

Dar voi să ştii asemenea 

Cît te iubesc de tare; 


Da, mă voi naşte din păcat, 
Primind o altă lege; 

Cu vecinicia sunt legat, 

Ci voi să mă dezlege. 


Dar, de fiecare dată, nemuritorii pleacă dezamăgiți şi neputiincioşi pentru că nu reuşesc să schimbe 
viața celor care sunt obligați de legile divine să şi-o schimbe singuri. 
Concluzia finală este clară : 


Trăind în cercul vostru strimt 
Norocul vă petrece, 

Ci eu în lumea mea mă simt 
Nemuritor şi rece. 


Există numeroase exemple de acest tip, în istoria civilizației umane actuale. Cel mai proeminent 
este însă lisus Christos. 

Dacă Eminescu prin opera sa militantă a transformat în special societatea şi literatura română, lisus 
Christos a transformat cu învățătura sa întreaga lume terestră şi chiar Pământul în sine, pentru că 
prezenţa şi jertfa sa au permis energiilor christice să pătrundă în toate măruntaiele pământului. 

Exemplul lor, al celor care au dus o viaţă de muritor, pentru a ne putea lăsa o învăţătură şi în 
acelaşi timp un exemplu de viață care ne poate duce la nemurire, ar trebui să-l urmăm pentru a scăpa 
din aceste lumi dialectice, de a scăpa din Roata Samsarei, de a scăpa de munca lui Sisif, pe unica cale 
posibilă, pe verticala zborului, folosită de Icar pentru a ieşi din labirintul vieţii orizontale. 

Ei sunt făcliile care au ghidat viețile muritorilor de-a lungul mileniilor. 


George Văsîi, arhitect şi preot ortodox, în CERCETĂRI în LUMEA NEVĂZUTĂ, a găsit pe 
Eminescu plasat în cerul VI, sau stratul VI de lumină (în Lumea Atmică poz.4., conform Graficului 
Creaţiei prezentat mai sus), respectiv pe acelaşi nivel cu: Marcu evanghelistul, lezechil, Napoleon 
Bonaparte, Ludvic van Beethoven, Sf. Arsenie cel Mare, Sf Alexe, omul lui Dumnezeu — pustnic, 
Moise, Ava Agathon — pustnic, Sf Ieronim - mistic catolic, Tihan - compozitor de pe Zefirius (Venus), 
Părintele Daniel Tudor - stareț la Rarău, Serghei Rahmaninov - compozitor rus, Wolfgand Amadeus 
Mozart - compozitor austriac, Michel Faraday - fizician englez, Ch. August Coulombe - fizician 
francez, Mahomed - întemeietorul islamismului, Platon - filozof grec, Socrate - filozof grec, Baruch 
Spinoza - filozof evreu olandez, G.W. Leibnitz - filozof german, lotsi Matsa - filozof budhist japonez, 
Voltair - filozof şi scriitor francez, Alexandru cel Bun, Ştefan cel Mare, Horia, Cloşca şi Crişan, 
Gheorghe Doja, Constantin Brîncoveanu, Mihai Viteazul, Avram lancu, Alexandru loan Cuza şi 
mulți alții. 

Toţi aceştia mai au de parcurs încă trei nivele, ale celor Trei Logoşi, pentru a atinge adevărata 
nemurire. 

Dacă Eminescu, sau oricare dintre cei menționați mai sus, s-ar fi rezumat la afirmarea Adevărului, 
fără a se angrena în lupta dialectică, cu siguranță ar fi depăşit starea de Adam pe care au atins-o, adică 
de om complet realizat, şi ar fi ajuns direct într-una dintre lumile Logoşilor. Vor trebui deci să revină 
în creație pentru a parcurge şi celelalte trei etape. 


Spre deosebire de Eminescu, şi de alți oameni deosebiți dintre care pe unii i-am menționat mai sus, 
Iisus nu s-a angrenat în lupta contrariilor din lumile dialecticii, ci s-a mulțumit doar să afirme şi să 
explice Adevărul Divin. Ştia că lupta politică în care doreau să-l prindă fariseii şi cărturarii, nu are nici 
un rost pentru sine şi nici pentru omenirea în mijlocul căreia a trăit 33 de ani, şi că implicarea sa în 
această luptă ar fi însemnat tocmai abdicarea de la țelul mult mai înalt al nemuririi. lisus nu s-a 
angrenat în conducerea lumească a societăţii în care a trăit, a refuzat să fie rege, dar şi disident. Nici nu 
a recomandat pe altcineva în aceste funcţii. Nu a intenționat şi nici nu a încercat să schimbe ordinea 
socială sau statală pentru că era conştient că societatea trebuia să-şi urmeze cursul karmic. Dar aceasta 
nu înseamnă că a suferit mai puţin printre oameni. A avut parte de o moarte chinuitoare, dar această 
moarte a transformat radical întregul Pământ. 


Pentru oamenii obişnuiţi această luptă a contrariilor este însă necesară şi chiar obligatorie pentru că 
numai astfel vor înţelege cândva, după multe cicluri karmice, zădărnicia tuturor acțiunilor, dorințelor, 
sentimentelor, gândurilor şi voinţei lor, atât timp cât acestea sunt rupte de Divinitate, de voinţa Tatălui 
din ceruri, de Christos, fundamentul întregii creații. 

De aceea lupta orizontală a contrariilor trebuie îmbinată armonios şi combinată obligatoriu cu 
perspectiva verticală care ar trebui să domine preocupările noastre. Fiecare dintre noi ne aflăm în 
permanenţă la intersecția unei verticale spirituale cu orizontala lumilor dialectice. Oricând avem la 
dispoziție o verticală pe care putem urca pe drumul spiritual. 

Desigur că ideile prezentate aici sunt doar opinii personale. Experiențele de viaţă ale fiecăruia le 
pot confirma sau infirma. 


Fie ca Christos să fie călăuza noastră! 
Mircea Copot 

